અન્ય એક મહિલા રહેવાસીએ મિડ-ડે LOCALને જણાવ્યું હતું કે ‘અહીં ઊભા રહેતા સૅન્ડવિચવાળા તથા દાબેલીવાળા ગંદકી તો ફેલાવી જ રહ્યા છે, સાથોસાથ પસાર થતી મહિલાઓને ગંદી નજરથી જોતા હોય છે અને કેટલીયે વાર આસપાસ કોઈ ન હોય તો પરેશાન કરવા પીછો કરીને ડરાવતા પણ હોય છે. અમે અમારા ઘરના દરવાજા પાસે ઊભા રહીએ તો પણ તેઓ ખરાબ નજરે જોતા હોય છે એટલે અમે ઘરમાં એકલી હોઈએ ત્યારે બહુ ડર લાગે છે. અમારી સેફ્ટી માટે સુધરાઈએ ત્વરિત કોઈ ઍક્શન લેવી જોઈએ જેથી પસાર થનારી મહિલાઓ સાથે કંઈ ઊંચ-નીચ ન થાય.’